

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.4 | 2025. gada 31. jūlijā |

**27.**

# Par pilnvarojumu atļaujas izsniegšanai publisku pasākumu rīkošanai Ogres novadā

Pašvaldību likuma 25. panta pirmā daļa nosaka, ka dome pilnvaro pašvaldības administrācijas iestādi vai amatpersonu izdot administratīvo aktu pašvaldības vārdā, izņemot gadījumu, kad likums vai Ministru kabineta noteikumi tieši nosaka to pašvaldības institūciju, tostarp domi, kuras kompetencē ir administratīvā akta izdošana.

Atbilstoši Publisku izklaides un svētku pasākumu drošības likuma 8. panta pirmajā daļā noteiktajam, atļauja publiska pasākuma rīkošanai ir pašvaldības izsniegts dokuments, kas pasākuma organizatoram dod tiesības noteiktā vietā un laikā rīkot vienreizēju publisku pasākumu attiecīgās pašvaldības administratīvajā teritorijā.

Valsts pārvaldes iekārtas likuma 10. panta desmitā daļa nosaka, ka valsts pārvaldi organizē pēc iespējas efektīvi. Valsts pārvaldes institucionālo sistēmu pastāvīgi pārbauda un, ja nepieciešams, pilnveido, izvērtējot arī funkciju apjomu, nepieciešamību un koncentrācijas pakāpi, normatīvā regulējuma apjomu un detalizāciju un apsverot deleģēšanas iespējas vai ārpakalpojuma izmantošanu.

Ņemot vērā augstāk minēto un pamatojoties uz Pašvaldību likuma 25. panta pirmo daļu, nolūkā nodrošināt pēc iesējas efektīvāku procedūru atļaujas izsniegšanai publisku pasākumu rīkošanai Ogres novada administratīvajā teritorijā ietilpstošajās teritoriālā iedalījuma vienībās, izņemot Ogres valstspilsētu, tai skaitā samazinot laiku, kas nepieciešama atļauju sagatavošanai, saskaņošanai un izsniegšanai,

**balsojot: ar 22 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Ansons, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Pilnvarot** Ogres novada pašvaldības pilsētu un pagastu pārvaldes, pilsētu un pagastu apvienību pārvaldes Ogres novada pašvaldības vārdā izskatīt iesniegumus atļaujas saņemšanai publiska pasākuma rīkošanai un izsniegt atļaujas publiska pasākuma rīkošanai vai [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā pieņemt lēmumu par atteikumu izsniegt atļauju publiska pasākuma rīkošana, atcelt atļauju publiska pasākuma rīkošanai, paziņojot par to iesnieguma iesniedzējam [Paziņošanas likumā](https://likumi.lv/ta/id/212499-pazinosanas-likums) noteiktajā kārtībā šādās Ogres novada administratīvajā teritorijā ietilpstošajās teritoriālā iedalījuma vienībās:
   1. Birzgales pagasta pārvaldei – Birzgales pagasta teritorijā;
   2. Ikšķiles pilsētas un Tīnūžu pagasta apvienības pārvaldei:
      1. Ikšķiles pilsētas teritorijā;
      2. Tīnūžu pagasta teritorijā;
   3. Jumpravas pagasta pārvaldei – Jumpravas pagasta teritorijā;
   4. Krapes pagasta pārvaldei – Krapes pagasta teritorijā;
   5. Ķeguma pilsētas pārvaldei – Ķeguma pilsētas teritorijā;
   6. Ķeipenes pagasta pārvaldei – Ķeipenes pagasta teritorijā;
   7. Lauberes pagasta pārvaldei – Lauberes pagasta teritorijā;
   8. Lēdmanes pagasta pārvaldei – Lēdmanes pagasta teritorijā;
   9. Lielvārdes pilsētas un pagasta apvienības pārvaldei:
      1. Lielvārdes pilsētas teritorijā;
      2. Lielvārdes pagasta teritorijā;
   10. Madlienas pagasta pārvaldei – Madlienas pagasta teritorijā;
   11. Mazozolu pagasta pārvaldei – Mazozolu pagasta teritorijā;
   12. Meņģeles pagasta pārvaldei – Meņģeles pagasta teritorijā;
   13. Ogresgala pagasta pārvaldei – Ogresgala pagasta teritorijā;
   14. Rembates pagasta pārvaldei – Rembates pagasta teritorijā;
   15. Suntažu pagasta pārvaldei – Suntažu pagasta teritorijā;
   16. Taurupes pagasta pārvaldei – Taurupes pagasta teritorijā;
   17. Tomes pagasta pārvaldei – Tomes pagasta teritorijā.
2. Ogres novada pašvaldības pilsētu un pagastu pārvaldēm, pilsētu un pagastu apvienību pārvaldēm, īstenojot šā lēmuma 1. punktā minēto pilnvarojumu, ir šādi pienākumi:
   1. ievērot Publisku izklaides un svētku pasākumu drošības likumā noteiktās prasības publiska pasākuma rīkošanai;
   2. ievērot Ogres novada pašvaldības domes noteikto pašvaldības nodevu par izklaides pasākumu rīkošanu publiskās vietās un nodevas maksātāju grupas, kuras atbrīvojamas no nodevas samaksas, vai kurām piešķirami atvieglojumi;
   3. ievērot Valsts policijas teritoriālās struktūrvienības, pašvaldības policijas, Neatliekamās medicīniskās palīdzības dienesta un Valsts drošības dienesta sniegto informāciju publiska pasākuma rīkošanai un atļauju izsniegšanai.
3. Ogres novada pašvaldības pilsētu un pagastu pārvaldes, pilsētu un pagastu apvienību pārvaldes uz iesnieguma izskatīšanu var pieaicināt pasākuma organizatoru, Valsts policijas, pašvaldības policijas, Valsts drošības dienesta, Valsts ugunsdzēsības un glābšanas dienesta un Neatliekamās medicīniskās palīdzības dienesta pārstāvjus, kā arī citu valsts vai pašvaldību institūciju pārstāvjus un citus speciālistus.
4. Ogres novada pašvaldības pilsētu un pagastu pārvaldes, pilsētu un pagastu apvienību pārvaldes saņemtā iesnieguma publiska pasākuma rīkošanai kopiju elektroniski nosūta Valsts policijas teritoriālajai struktūrvienībai un pašvaldības policijai, Neatliekamās medicīniskās palīdzības dienestam un Valsts drošības dienestam.
5. Ogres novada pašvaldības pilsētu un pagastu pārvaldes, pilsētu un pagastu apvienību pārvaldes atteikumu izsniegt atļauju publiska pasākuma rīkošanai pasākuma organizators var pārsūdzēt tiesā vai Ogres novada pašvaldības izpilddirektoram [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā. Ogres novada pašvaldības izpilddirektora atteikumu izsniegt atļauju publiska pasākuma rīkošanai pasākuma organizators var pārsūdzēt tiesā  [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā.

Sēdes vadītāja,

domes priekšsēdētāja vietnieka A. Kraujas paraksts)